ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е-03.01-228275/11-2017

23.06.2017

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **3000/0342/2017 (634/2017, 133/2017, 555/2017)**

, за набавку Транспортне траке ТЕНТ, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У делу тендерске документације који се односи на испуњавање додатних услова, стр.9, стоји да је један од услова и пословни капацитет који се доказује референтном листом,потписаним и овереним потврдама купаца и копијом рачуна та референтна испоручена добра.

Да ли су за референце довољне фактуре (рачуни) са прикривеном ценом и вредношћу. Са фирмама са којима смо имали Уговоре и где смо испоручивали наше траке по целом свету, први пут се сусрећу са захтевом да се доставе фактуре и став тих фирме је да су цене пословна тајна те да фактуре можемо да покажемо са јасно наведеним свим информацијама које потврђију испоруке датих количина, димензија по датом уговору, али вредност и цене морамо да сакријемо.

**ОДГОВОР 1:**

У Конкурсној документацији у делу 4.2 Додатни услови захтевани докази пословног ка пацитета су:

-Референтна листа

-Потписане и оверене потврде купаца

- Копија рачуна за референтна испоручена добра

Уз оверену потврду купаца неопходно је доставити копију свих рачуна за референтна испоручена добра, који се односе на уговор наведен у потврди. Вредност свих фактура по једном уговору мора одговарати износу који је наведен као вредност испоручених добара за референтни уговор у обрасцу „потврда о референтним набавкама“.

Дакле није довољно доставити фактуре са прикривеном ценом и вредношћу.

Напомињемо да је тачком 6.17 Начин означавања поверљивих података у понуди и чланом 14 ЗЈН предвиђено поступање Наручиоца са подацима који су у понуди означени као поверљиви.

**ПИТАЊЕ 2**:

Да ли је могуће да оверена потврда буде на меморандуму купца а не на обрасцу 6 из тендерске документације зато што ино купац није вољан да нам изда на обрасцу 6 који је на српском језику него на њиховом меморандуму и на њиховом језику.Исту смо добили и превели и оверили код судског преводиоца.

**ОДГОВОР 2:**

Уместо овереног обрасца 6 из конкурсне документације прихватљиво је доставити потврду на меморандуму Наручиоца/купца уколико садржи све податке захтеване у обрасцу 6 Потврда о референтним набавкама из конкуурсне документације.

КОМИСИЈА:

\_\_\_\_\_\_\_\_\_\_\_\_\_\_\_\_-члан/заменик члана

\_\_\_\_\_\_\_\_\_\_\_\_\_\_\_\_-члан/заменик члана

\_\_\_\_\_\_\_\_\_\_\_\_\_\_\_\_-члан/заменик члана